Diari Oficial de la Generalitat Valenciana


Sumari del DOGV 4400, del 17-12-2002 (2002/13927)

RESOLUCIÓ de 3 de desembre de 2002, del director general d'Ordenació i Innovació Educativa i Política Lingüística, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançades amb fons públics que impartixen ensenyances d'Educació Infantil (2n cicle), Primària i Secundària Obligatòria per al curs 2002-2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4400

Data del DOGV
:   17-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13867


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 3 de desembre de 2002, del director general d'Ordenació i Innovació Educativa i Política Lingüística, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançades amb fons públics que impartixen ensenyances d'Educació Infantil (2n cicle), Primària i Secundària Obligatòria per al curs 2002-2003. [2002/X13643]
  
A fi d'atendre les necessitats de l'alumnat que requerix compensació educativa en el marc de la convocatòria establida per l'Orde de 4 de juliol de 2001 (DOGV de 17.7.2001), i de la Resolució de 14 de febrer de 2002 (DOGV núm. 4.199 de 27 de febrer de 2002), i en atenció a situacions excepcionals sobrevingudes, una vegada avaluada la documentació presentada i a proposta de les direccions territorials corresponents, fent ús de les atribucions que em conferix la disposició final primera de la mencionada orde, resolc:
  
Primer
  
Autoritzar amb caràcter extraordinari per al present curs 2002-2003, els programes dels centres que figuren en els Annexos I i II de la present resolució.
  
Segon
  
Concedir als citats centres els recursos materials que figuren així mateix en els Annexos. Els dits recursos materials se sufragaran per als centres públics a càrrec del cap. II, programa 421.30 i per als centres privats concertats a càrrec del capítol IV programa 421.30, línia T0072000, respectivament, de la Llei de Pressupostos de la Generalitat Valenciana para l'exercici de 2003. Els centres privats concertats justificaran la subvenció corresponent fins el 31 de maig de 2003 com a màxim.
  
Tercer
  
Proposar a les Direccions Generals de Personal i de Centres Docents la concessió dels recursos humans, indicats en els annexos als corresponents centres, a fi de fer possible el desenrotllament dels programes autoritzats significant que, a l'igual que en la Resolució de 22 de julio de 2002, estos recursos son addicionals a aquells de los que disposava el centre en el curs precedent.
  
Quart
  
Declarar Centre CAES a partir del curs 2003-2004 el CP Sant Ignasi de Loyola de Picassent (València), codi 07246937.
  
Quint
  
Queden exclosos els centres que figuren en l'Annex III de la present resolució per les raons indicades en cada cas.
  
De conformitat amb el que disposen els articles 107,116 i117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament en reposició, o bé cabrà plantejar directament recurs contenciós administratiu en els terminis i davant de l'òrgan que s'indica a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes a comptar des del dia següent a la seua publicació.
  
b) El recurs contenciós- administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.